**Сажетак 209. састанак**

**Академик Радоје Чоловић – историчар медицине**

**Добитник Награде „Др Владан Ђорђевић “**

Академик Радоје Чоловић (25. јануар 1944, Југово код Пљеваља) гимназију је завршио у Пљевљима. Медицински факултет у Београду уписао је 1963, дипломирао 1968. године. Специјалистички испит из опште хирургије положио је 1976. Усавршавао се у Швајцарској (1978) и Великој Британији (1981/82). Докторирао је 1983. године. На Медицинском факултету УБ прошао је сва наставничка звања: асистента (1978), доцента (1985), ванредног (1990) и редовног професора (1995). Професор емеритус на Медицинском факултету у Београду 2010. године. Уредник је *Српског архива за целокупно лекарство*, *Acta chirurgica Iugoslavica*, *Archives of Gastroenterohepatology*, *Војносанитет-ског прегледа*. Члан је редакције *Енциклопедије српског народа за медицину* и сарадник *Српског биографског речника* Матице српске*.*

Члан је Српског лекарског друштва од 1968. и његов председник у периоду 2009–2023, редовни је члан Академије медицинских наука Српског лекарског друштва од 2000, члан је Научног друштва Србије од 2002, Научног друштва за историју здравствене културе Србије од 2003. Редовни је члан Одељења медицинских наука САНУ од 5. новембра 2009, члан је Одбора за проучавање живота и дела српских научника и писане историје САНУ, члан је и помоћник уредника за медицинске науке, члан је Одбора за кардиоваскуларну патологи-ју, Одбора за објављивање академских беседа. Добитник је годишње награде Српског лекарског друштва као најбољи дипломирани студент 1968, годишње награда Српског лекарског друштва за научноистраживачки рад 2000, плакете Савета лекарских друштава Југославије, повеље и плакете Српског лекарског друштва, дипломе ВМА 2011, награде за животно дело Српског лекарског друштва 2014, медаље „Владан Ђорђевић“ 2016, награде Секције за историју медицине „др Владимир Станојевић“ (2016).

Члан је Секције за историју медицине од њене обнове 2009.

Као историчар медицине објавио је 158 радова у часописима и зборницима домаћих и међународних конгреса и симпозијума, једини или први аутор у осам монографија, главни уредник монографија „Наставници Медицинског факултета у Београду“, књиге 2, 3 и 4 у којима је аутор 121 биографије, и моно-графије „150 година Српског лекарског друштва“ у којој је аутор 13 поглавља и 38 прилога у поглављима.

Радоје Чоловић је дао највећи допринос у проучавању живота и рада наших најистакнутијих лекара 19. и 20. века, посебно монографијама објављеним у едицији „Живот и дело српских научника“ у издању САНУ (16 биографија), као и зборницима радова саопштених на конгресима и састанцима Секције за историју медицине. Друга велика тема његовог интересовања је историјат хирургије у Србији, посебно хируршки рад у Општој државној болници. Радове из ове области саопштавао је на Конгресима историчара медицине „800 година српске медицине“ чији је редовни учесник на свим до сада одржаним конгресима.

У *Српском биографском речнику* и *Српској енциклопедији* објавио је 43 биографске јединице.

На састанцима одржаним у САНУ, Медицинском факултету, Ректорату Бео-градског универзитета, конгресима у организацији специјалистичких секција и подружница СЛД одржао је 187 предавања која нису публикована. Од је тога на састанцима, симпозијумима и конгресима у организацији Секције за исто-рију медицине саопштио 31 рад који није публикован.